Unheilig

Unheilig () – vokiečių industrinio metalo grupė, įkurta 1999 metais ir kartu su grupėmis „Rammstein“ ir „Oomph!“ yra žymiausi muzikinio stiliaus Neue Deutsche Härte atstovai.www.europeanhitradio.lt Kodėl grupė vadinasi UNHEILIG? 

 Biografija 
Pirmame grupės albume „Phosphor“, išleistame 2000 m., buvo įrašytos dainos vokiečių ir anglų kalbomis. Nuo antrojo albumo grupė ėmė kurti dainas tik gimtąja kalba. Iki šiol išleisti 9 studijiniai grupės albumai. 

2010 m. grupė pasiekė populiarumo viršūnę: Vokietijoje singlas „Geboren um zu Leben“ pasiekė 2–ą vietą singlų tope, o albumas „Grosse Freiheit“ pakilo į 1–ą albumų topo vietą bei pasiekė rekordą, be pertraukos joje išsilaikęs viso 23 savaites.www.europeanhitradio.lt Unheilig pagerino Herbert Gronemeyer rekordą  Metų gale nustatyta, kad šis albumas Vokietijoje tapo perkamiausiu 2010 metų albumu. Vokiškai kalbančiose šalyse jo buvo parduota virš 2 mln. kopijų.www.ehr.lt Unheilig: Der Graf norėjo baigti karjerą  Grupė buvo kviečiama dalyvauti garsiausiose televizijos laidose, o albumą lydėjo jį reklamuojantis anšlaginis koncertinis turnė, trukęs beveik dvejus metus.

2010 m. spalio mėn. 1 d. grupė su daina „Unter Deiner Flagge“ laimėjo „Bundesvision Song Contest“,www.europeanhitradio.lt Bundesvision dainų konkursas: "Unheilig" tapo nugalėtojais  paskui – pagrindinį Vokietijos medijos prizą „Bambi“ „Geriausi vokiečių pop atlikėjai“ kategorijoje, vėliau – 3 svarbiausius Vokietijos muzikos apdovanojimus „ECHO“ bei daug kitų reikšmingų prizų.

2012 m. kovo 16 d. išleistas 8–asis grupės albumas „Lichter der Stadt“ (Didmiesčio žiburiai). Pirmasis singlas „So Wie Du Warst“ kaip aukščiausia naujiena debiutavo 2–oje Vokietijos singlų topo vietoje, o albumas vos po 3 dienų nuo pasirodymo pasiekė „auksinio“ statusą, nes buvo nupirkta daugiau kaip 100.000 egz. Jis debiutavo 1–oje albumų topo vietoje ne tik Vokietijoje, bet ir  Austrijoje bei Šveicarijoje.www.unheilig.com Perfektes Charts-Triple  Metų pabaigoje paaiškėjo, kad jis tapo antru perkamiausiu 2012-ųjų m. albumu Vokietijoje.

2014-ųjų spalį grupės vokalistas Der Graf išplatino pareiškimą, teigdamas, kad per 15 „Unheilig“ karjeros metų jis įgyvendino visas muzikines svajones, o gruodį pasirodysiantis grupės albumas „Gipfelstürmer“ (Viršūnių užkariautojas) yra geriausias jo karjeroje, todėl jis planuoja nutraukti grupės veiklą, sekant posakiu: „Geriausia pasitraukti pačioje viršūnėje“.www.unheilig.com OFFENER BRIEF DES GRAFEN  Taip pat vokalistas šį žingsnį motyvavo noru skirti daugiau dėmesio savo šeimai. Prieš pasitraukiant iš scenos, 2015-16 metais grupė surengs didžiulį atsisveikinimo turą. 

2014 m. gruodžio 12 d. pasirodęs 9-asis albumas „Gipfelstürmer“, kurį pristatė singlas „Zeit zu gehen“ (Metas pasitraukti), pakilo į 1-ą Vokietijos topo vietą, tapdamas trečiuoju iš eilės aukščiausią poziciją užėmusiu „Unheilig“ albumu. Kaip ir ankstesnio „Lichter der Stadt“, albumo „Gipfelstürmer“ jau pirmąją savaitę buvo nupirkta daugiau kaip 100.000 egz., todėl jis iškart pasiekė „auksinio“ statusą.  Jis taip pat pakilo į 2-ą Šveicarijos ir 3-ią Austrijos albumų topų vietas.

 Nariai 

Der Graf (Bernd Heinrich Graf) - vokalistas, instrumentalistas, dainų kūrėjas bei aranžuotojas. 

Muzikantai: Licky (Christoph Termühlen), Henning Verlage ir Potti (Martin Potthoff).

 Diskografija 
 Studijiniai albumai 

 Apdovanojimai 

 2010 m. – „Bundesvision Song Contest“ – Nugalėtojai (su daina „Unter Deine Flagge“)
 2010 m. – „Bambi“ – Geriausi vokiečių pop atlikėjai
 2010 m. – „Deutscher Musikautorenpreis“ – Sėkmingiausias kūrinys („Geboren um zu Leben“)
 2011 m. – „Diva Awards“ – Metų atlikėjai
 2011 m. – „Diva Awards“ – Geriausias singlas („Geboren um zu Leben“) 
 2011 m. – „Diva Awards“ – Geriausias albumas („Große Freiheit“)
 2011 m. – „ECHO Awards“ – Geriausia prodiuserių komanda
 2011 m. – „ECHO Awards“ – Geriausia vokiečių roko/alternatyvios muzikos grupė
 2011 m. – „ECHO Awards“ – Metų albumas („Große Freiheit“)
 2011 m. – „Swiss Music Awards“ – Geriausias tarptautinis proveržis
 2011 m. – „Radio Regenbogen Awards“ – Geriausia vokiečių grupė
 2011 m. – „VIVA Comet“ – Geriausia daina („Geboren um zu Leben“)
 2012 m. – „Video Champion“ (muzikos kategorijoje)
 2012 m. – „Radiopreis SIEBEN“ – Geriausia vokiečių koncertinė grupė
 2013 m. – „Die Goldene Kamera“ – Geriausi vokiečių atlikėjai
 2013 m. – „ECHO Awards“ – Geriausia vokiečių roko/alternatyvios muzikos grupė
 2013 m. – „ECHO Awards“ – Sėkmingiausia vokiečių grupė pasaulyje
 2015 m. – „ECHO Awards“ – Geriausia vokiečių roko/alternatyvios muzikos grupė
 2015 m. – „Ratiopharm Arena“ – apdovanojimas už daugiausiai žiūrovų pritraukusį koncertą

 Bibliografija 

 2010 m. - Große Freiheit Liederbuch
 2010 m. - Der Graf: Geboren um zu singen
 2010 m. - Das große Orkus Unheilig Buch

 Šaltiniai 

 Nuorodos 

 Oficiali Unheilig svetainė  (vok.)
 Unheilig „music.lt“ svetainėje
 Oficialus Unheilig VEVO vaizdo klipų kanalas

Kategorija:Vokietijos roko atlikėjai